У фінальных мерапрыемствах фестывалю вышэйпералічаныя ўдзельнікі актыўна дзяліліся сваім вопытам і напрацоўкамі з тымі, каму адборачны этап не скарыўся. Як паказалі заданні, маладыя магілёўскія настаўнікі сапраўды годная змена старэйшым калегам. Яны дасканала валодаюць сучаснымі прыёмамі навучання, рознымі методыкамі выкладання. Найлепшым чынам гэта пацвярджалі заданні, з якімі ўсе фіналісты спраўляліся хутка і якасна. Падчас самапрадстаўлення ўдзельнікі паказалі сябе неардынарнымі асобамі, таленавітымі педагогамі, шлях якіх у прафесію быў абраны па загадзе сэрца. Дэманстрацыя канкурсантамі фрагментаў сваіх урокаў пераканала прысутных, што, нягледзячы на маладосць, яны ўжо распрацавалі свае эфектыўныя метады навучання. Не ўзнікла цяжкасцей у конкурсантаў і ў ходзе рашэння розных педагагічных сітуацый.